
Адам құқықтары жөніндегі ұлттық орталық басшысының 2026 жылғы «     » мамырдағы
№ ___ бұйрығына
қосымша 

Адам құқықтары жөніндегі ұлттық орталықтың Регламентіне
3-қосымша


Адамның және азаматтың іргелі құқықтары мен бостандықтарына байланысты құжаттар бойынша қорытындыларды қарау және дайындау жөніндегі әдістемелік ұсынымдар 

1. Мәселенің нысанасы 

0. Мәселенің нысанасын және онда келтірілген дәлелдерді анықтау үшін:
1) Мәселенің мәнін қысқаша тұжырымдау (мемлекеттік органдар мен лауазымды адамдардың іргелі құқықты бұзуы; ұлттық заңнаманың халықаралық стандарттарға сәйкес келмеуі; БҰҰ шарттық органдарының ескертулері және т.б.);
2) өтініш берушінің болжамды бұзушылық бойынша жүгінуге құқылы екенін анықтау қажет. Мысалы, мәселе БҰҰ шарттық органының құзыретіне немесе арнайы баяндамашының мандатына жата ма, өтініш берушінің басқа адамдардың мүддесі үшін жүгінуге құқығы бар ма;
3) нақты қандай құқықтар мен бостандықтар қозғалатынын бөліп көрсету (өмір сүру; жеке қол сұғылмаушылық; сөз бостандығы құқығы және т.б.);
4) нақты мән-жайларды (құқықтың бұзылғанын айғақтайтын дәлелдер, оның ішінде өтініш берушінің дәлелдері мен мемлекеттік органдардың қарсы дәлелдері) тіркеу қажет.

1. Заңнаманы талдау

2. Талдау барысында мыналарды анықтау керек:
1. қозғалатын құқықтарды реттейтін нақты нормалар:
- Конституцияға;
- ұлттық заңнама;
- Қазақстан Республикасы ратификациялаған халықаралық актілерді (Азаматтық және саяси құқықтар туралы; экономикалық, әлеуметтік және мәдени құқықтар туралы халықаралық пактілер; Азаптауларға және басқа да қатыгез, адамгершілікке жатпайтын немесе ар-намысты қорлайтын іс-әрекеттер мен жазалау түрлеріне қарсы конвенциялар; адам саудасына және үшінші тұлғалардың жезөкшелікті пайдалануына қарсы күрес; нәсілдік кемсітушіліктің барлық нысандарын жою; әйелдерге қатысты кемсітушіліктің барлық нысандарын жою; бала құқықтары; мүгедектердің құқықтары; босқындар мәртебесі және басқалар);
1. қозғалатын құқық абсолюттік немесе абсолюттік емес құқыққа жата ма.
Абсолюттiк құқықтарды (азаптауларға тыйым салу; құлдықтан бас тарту) ешқандай жағдайда да бұзуға болмайды. Мысалы, ешқашан да ешкімді азаптауға болмайды.
Абсолют емес құқықтар (жеке бас бостандығы; бейбіт жиындар, сөз бостандығы) белгілі бір жағдайларда шектелуі мүмкін. Мысалы, сөз бостандығы басқа адамдарды қорлау немесе адамгершілікке жатпайтын түрде пікір білдіру құқығын білдірмейді;
1. ұлттық норма Қазақстанның халықаралық міндеттемелеріне сәйкес келе ме (мемлекет өзіне тиісті міндеттемелерді қабылдады ма; халықаралық нормалар ұлттық заңнамаға имплементацияланды ма);
1. мемлекет жағымсыз және жағымды міндеттемелерді орындай ма. 
Теріс міндеттемелер бойынша елдің өзі ерікті түрде құқықтарды бұзуы мүмкін әрекеттерден бас тартады (мысалы, құлдықпен немесе адам саудасымен айналыспайды).
Мемлекет оң міндеттемелер бойынша біреуге құқықтарын бұзуға, ал егер біреу оларды бұзса, ол үшін белгіленген тәртіппен қудалауға (бұзушылықтардың жолын кесу, оларды тергеу, кінәлілерді жауапқа тарту, мұндай әрекеттерді заңнан тыс жариялау және жекелеген жағдайларда оларды криминалдандыру) жол бермеуі тиіс.
Мысалы, азаптаулар бойынша мемлекет оларды қолданудан бас тартады (теріс міндеттеме) және сонымен бірге осы тыйым салуды бұзғандарды жазалауға, азаптауларға қарсы тұру үшін жағдай жасауға тиіс (оң міндеттеме).

3. «Үш құрамдас тестті» қолдану

3. Құқықтар мен бостандықтардың ықтимал бұзылуы немесе шектелуі «үш құрамдас тест» негізінде белгіленеді.
Үш құрамдас тест – барлық жағдайларға арналған әмбебап үлгі емес, оны барлық құқықтарға автоматты түрде қолдануға болмайды. Егер сөз абсолюттік құқық туралы болса, онда үш құрамдас тест қолданылмайды.
Ал егер құқық абсолюттік емес болса, онда құқықты шектеудің жол берілетіндігін бағалау қажет болған жағдайда үш құрамдас тест қолданылады.
Тест үш элементтен тұрады:
1) заңдылық қағидаты – шектеу ішкі заңнамамен көзделген бе, ұлттық заңнама рұқсат етілген шектеулерді тікелей құқықтық реттеуді қамтамасыз ете ме, оның ішінде негіздерін, тәртібін, мерзімдерін;
2) легитимділік қағидаты – шектеудің халықаралық деңгейде заңды мақсаты бар ма, шектеулердің негіздері халықаралық стандарттарда көзделген бе (басқа тұлғалардың құқықтарын қорғау; қоғамдық тәртіпті сақтау; халықтың денсаулығы мен адамгершілігін қорғау);
3) қажеттілік және үйлесімділік қағидаттары – шектеу қажетті әрі үйлесімді болды ма, ол қорғау мақсаттарына немесе адамның жасаған әрекетінің ауырлығына сәйкес келе ме (мысалы, болмашы құқық бұзушылық үшін қамауда ұстау).
Үш құрамдас тест кешенді түрде қолданылуы тиіс, яғни барлық 3 элементтің бір мезгілде болуы қажет.

4. Прецеденттік практика

4. БҰҰ-ның шарттық органдарының прецеденттік практикасын талдау келесілерді зерттеуді талап етеді:
1) жалпы тәртіптегі ескертпелерді қарастыру (қатысушы-мемлекеттерге адам құқықтары саласындағы халықаралық құжаттардың ережелеріне әмбебап түсіндіру мен нақтылау беріледі).
Мысалы, әділ сот талқылау құқығының ықтимал бұзылуын бағалау кезінде БҰҰ Адам құқықтары жөніндегі комитетінің №32 жалпы тәртіптегі ескертуі оның құрамдас элементтерін ашады, сотқа тең қолжетімділік, тараптардың теңдігі, соттың тәуелсіздігі мен бейтараптығы, қорғану құқығы, ақылға қонымды мерзімдер және қылмыстық әрі азаматтық процестің өзге де кепілдіктері. Дәл осы элементтерге сәйкестік тұрғысынан болжамды құқық бұзушылық талдануы тиіс;
2) жеке хабарламалар бойынша БҰҰ Комитеттерінің қорытындыларын талдау (БҰҰ шарттық органдарының халықаралық құжат нормаларын нақты жеке жағдайларда, жеке тұлғаның шағымы негізінде практикалық қолдануы).
БҰҰ шарттық органдарының әртүрлі елдер бойынша шешімдерінің мысалдарын келесі сайттан табуға болады (https://www.ohchr.org/ru/treaty-bodies, «Құралдар мен тетіктер» бөлімінде, «Шарттық органдар», «Деректер базасы» ішкі бөлімдерінде).
Осы үшін келесі қадамдық алгоритм ұсынылады:
- БҰҰ-ның ресми сайтына кіріп, «Құралдар мен тетіктер» → «Шарттық органдар» → «Шарттық органдардың деректер базасы» бөлімін ашу;
- іздеу интерфейсінде келесі параметрлерді енгізу:
мемлекет/географиялық аймақ (кең қамтуды қамтамасыз ету үшін іздеуді нақты бір мемлекетпен немесе аймақпен шектемеу ұсынылады);
тиісті БҰҰ комитеті;
· іздеуді нақтылау үшін мыналарды таңдау:
құжат типі (мысалы, сот тәжірибесі, есеп және т.б.);
бар болған жағдайда – құжаттың шартты белгісі немесе күні;
іздеуді іске қосу;
- алынған нәтижелерді істің нақты фактілік мән-жайлары мен құқықтық мәселелеріне сәйкестік тұрғысынан талдау.
[bookmark: _GoBack]Егер ұқсас жағдайлар бойынша өзекті практика болмаса, БҰҰ Комитеттерінің неғұрлым ұқсас мәселелер бойынша ұстанымдарына сілтеме жасау ұсынылады. Мысалы, егер негізгі сот талқылауы кезеңінде сотталушының заңда белгіленген мерзімнен ұзақ уақыт қамауда ұсталуы туралы прецеденттер жоқ болса, өз бетінше ұстау жағдайларына қатысты мысалдарды келтіруге болады. БҰҰ Адам құқықтары жөніндегі комитеті №35 жалпы тәртіптегі ескертуінде «өз бетінше ұстау» ұғымы тек заң бұзушылықпен шектелмейтінін түсіндіреді және ол орынсыздық, әділетсіздік, болжап болмайтындық, тиісті құқықтық рәсімдердің сақталмауы сияқты элементтерді, сондай-ақ ақылға қонымдылық, қажеттілік және пропорционалдық критерийлерін қамтитынын атап өтеді. Сонымен қатар, мұндай жалпы тәртіптегі ескертулерде, әдетте, БҰҰ-ның шарттық органдарының нақты шешімдеріне сілтемелер беріледі;
3) БҰҰ Комитетінің шешімдері болмаған жағдайда, тек жалпы мәлімет ретінде Еуропалық адам құқықтары сотының тәжірибесін қолдануға жол беріледі (https://hudoc.echr.coe.int/rus), себебі Қазақстан Республикасы оның өкілеттігін мойындамайды.
Ұсынылатын қадамдық алгоритм:
- «Іздеуді нақтылау» бөлімінде келесі критерийлерді бірізді түрде орнату:
құжаттар санаты (мысалы, «Сот практикасы»);
тіл;
маңыздылық деңгейі;
мемлекет (кең қамтуды қамтамасыз ету үшін іздеуді нақты бір мемлекетпен шектемеу ұсынылады);
Еуропалық адам құқықтары конвенциясының баптары;
бұзушылықтың бар/жоқ екендігі;
кілт сөздер және өзге қосымша сүзгілер;
алынған нәтижелерді істің нақты фактілік мән-жайлары мен құқықтық мәселелеріне сәйкестік тұрғысынан талдау.

5. Ұстанымды қалыптастыру

5. Бұзушылықтың бар-жоғын анықтау және ұстанымды қалыптастыру үшін төмендегілерді жасау қажет:
1. нақты мән-жайларды, құқық нормаларын, халықаралық тәжірибені салыстыру және құқыққа араласудың орын алғанын, оның жол берілетін немесе бұзушылық болып табылатынын айқындау;
1. дәлелді қисынды түрде жазу: факт-норма-тест-тәжірибе-қорытынды (сілтемелер мен нақты нормаларды көрсете отырып).
Бұл ретте заңдылықты бұзу мәселелерін ұлттық соттардың айрықша құзыретіне жататын дәлелдемелерді бағалаудан ажырату маңызды. Бұл туралы Жалпы тәртіптегі ескертулерде (БҰҰ ААК 2007 жылғы 23 тамыздағы № 32 Жалпы тәртіптегі ескертпесі, 26-тармақ және 2009 жылғы 25 маусымдағы № 33 ескертпе, 11-тармақ) және БҰҰ шарттық органдарының нақты шешімдерінде айтылған (В.К. Канадаға қарсы, 2018 жылғы 27 наурыз; З.Б.Е. Испанияға қарсы, 2019 жылғы 8 қараша);
1. құқық бұзушылық белгілерінің болуы (болмауы) туралы қысқаша тұжырыммен негізделген жауапты дайындау. Қажет болған жағдайда ұсыным жазу қажет (тексеріс жүргізу, бұзушылықтарды жою және т.б.).

6. Ұсынымдарды қолдану

6. Ұсынымдар адамның іргелі құқықтарымен байланысты мәселелерді талдау кезінде, мыналарды:
1. мемлекеттік органдардың Қазақстан Республикасының адам құқықтары саласындағы халықаралық міндеттемелерді сақтауын бағалауға байланысты сұрау салуларына жауаптар дайындауды;
1. Қазақстан Республикасы Сыртқы істер министрлігінің БҰҰ шарттық органдарының ұсынымдарын және арнайы мандат рәсімдерін орындау бойынша сұрау салуларына жауаптар дайындауды;
1. адамның құқықтары мен бостандықтарының сақталуын құқықтық бағалауды талап ететін жеке және заңды тұлғалардың өтініштерін қарауды;
1. адам құқықтары саласындағы талдау және әдістемелік қызметті жүзеге асыруды;
1. зерттеу жұмысын жүргізуді, оның ішінде жыл сайынғы баяндаманы, арнаулы баяндамаларды, монографияларды дайындау кезінде;
1. адам құқықтары мен бостандықтарын қорғаудың жүйелі мәселелері бойынша құқықтық ұстанымдарды, қорытындылар мен ұсынымдарды қалыптастыруды (Конституциялық Соттың, Әділет министрлігінің сұрау салулары, ІІМ, БП, ДСМ және т.б. өзара іс-қимыл);
1. Уәкілдің партикулярлық ұсынымдарының жобаларын дайындауды;
1. өңірлік өкілдердің құқықтық бастамаларды енгізуін;
1. өңірлік өкілдердің ұсынымдарын мандатты мекемелерге бару қорытындылары бойынша дайындауын;
1. адам құқықтары мен бостандықтарына байланысты өзге де жағдайларды қоса алғанда, бірақ шектелмей қолданылуы тиіс.

_______________________




